《登学宫城墙眺望寄曾宏父》
宋代·刘一止

寂寞无毡老郑虔，登临此日意茫然。云开北渚炊烟外，春到西城战血边。

江草唤愁无畔岸，官梅动兴得清便。南风藻思传家旧，好寄东风御柳篇。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。